Politsei- ja piirivalveameti peadirektor Elmar Vaher andis eile pärastlõunal Eesti politseimuuseumile üle oma ametivormi, mis hakkab ehtima sügisel avatavat politseivormide näitust.
Politseijuht kinkis oma vormi muuseumile
Politseimuuseumi direktor Andrus Eesmaa rääkis, et näituse tarbeks on neil ette valmistatud viis ruumi, kus hakatakse eksponeerima korrakaitsjate mundreid tsaariajast tänapäevani koos selgitava infoga. “Sandarmid, Eesti vabariigi politseinikud, miilitsad – ja nii tänapäevani välja,” lausus Eesmaa.
Uus näitus peaks Eesmaa sõnul loodetavasti valmis saama septembriks.